Theodor Richard Reppen

Theodor Peter Richard Carlson Reppen (født 19. april 1863 i Konstantinopel, død 23. juli 1931 i Bulgaria) var en norsk forretningsmann og diplomat som virket i Konstantinopel i Det osmanske rike.Hans dødsdato er hentet fra Reidar Omangs omtale av Reppen i Norsk biografisk leksikon fra 1952.

 Liv og virke 
 Bakgrunn
Theodor Richard Reppen var sønn av Carl Johan Reppen (1823–1904) fra MandalJens Holst, Fra Sogndal til Konstantinopel i DIS Hordaland 2(7):2003. og Marigne Spadaro fra Bulgaria.Reppen, Theodor i Hvem er Hvem, 1912. Farens familie kom fra gården Reppen i Sogndal.

Reppen fikk sin utdannelse ved tyske og amerikanske skoler i Konstantinopel der faren var skipsmegler. Han tok deretter handelsutdannelse i England. 

Karriere
Reppen jobbet fra 1881 i farens meglerforretning C.J. Reppen & Co., fra 1891 som eneinnehaver. Han var fra 1889 også havnekaptein ved det svensk-norske generalkonsulat samme sted, fra 1901 også for Belgia. Fra 1903 ble Reppen medinnehaver i firmaet Theo. Reppen, eneinnehaver fra 1906 til 1917. Han var ulønnet norsk generalkonsul for det europeiske og asiatiske Tyrkia fra 1905 til 1917, og fra 1922 til sin død i 1931.Reppen, Theodor i Hvem er Hvem, 1930. 

Han døde i en flystyrt i Bulgaria i 1931, på vei fra Konstantiopel til Berlin der han skulle treffe familien før videre reise til Oslo.Generalkonsul Reppen omkommet ved flyveulykke i Aftenposten, 27. juli 1931. De siste årene var han med på planleggingen av Den norske Levantlinje.

 Familie 
På besøk i faderlandet fikk Theodor sin førstefødte sønn Edward Johan Waldemar Reppen (født 1886) med Ingrid Pedersdatter Walaker (1862–1948) som i 1889 utvandret til Amerika.Diverse forfattere, ''Waldemar Reppen, fødd Bergen 1886, flytte til England - korleis finn me han att? i Riksarkivet (diskusjon startet 18. juli 2005).

Reppen ble i 1891 gift med Sofie Regine Johansen (1863–1940) fra Kristiansand. Deres sønn Frithjof Hjalmar Reppen (1893–1945) ble en kjent arkitektFrithjof Hj. Reppen i Store norske leksikon. og overtok farens firma i 1931, men endte livet i tyske fangeleirer  under en fangemarsj.En biografi over sønnen Frithjof er å finne i Våre falne.  Dette er også nevnt i Jøssingposten.

 Utmerkelser 
 100px ridder av første klasse av St. Olavs orden for embetsfortjeneste, tildelt ham av Haakon VII den 13. oktober 1906.Den Kongelige norske Sankt Olavs orden 1847-1947,  utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947.En kort omtale med bilde er også å finne i Den Kongelige norske St. Olavs orden. Kort oversigt over ordenens historie og meddelelser om dens nulevende norske medlemmer, med portrætter fra 1913.
 100px Sankt Aleksanders orden fra Bulgaria
 100px Andre klasse, tilsvarende kommandør med stjerne, av Mecidi-ordenen fra Tyrkia
 100px Osmanieordenen av 3. klasse fra Tyrkia
 100px Liakatmedaljen i gull fra Tyrkia

 Referanser 

Kategori:Norske forretningsfolk
Kategori:Norske diplomater
Kategori:Sankt Aleksanders orden
Kategori:Riddere av 1. klasse av St. Olavs Orden
Kategori:Nordmenn født i Tyrkia
Kategori:Personer fra Istanbul